Oqsoq ota jome masjidi. Oqsoq ota jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Boʻka tumanida joylashgan boʻlib, tumanning masjid va madrasalar tarkibiga kirad. Joylashuvi va faoliyati. Oqsoq ota jome masjidi Toshkent viloyati hududidagi Boʻka tumani, Boʻka qishloq fuqarolar yigʻiniga qarashli boʻlgan Turkiston mahalla fuqarolar yigʻini Saylgoh koʻchasida joylashgan. Tuman hokimligi tomonidan jome masjid uchun 0.60 gektar joyda 700 kishiga yaqin boʻlgan namozxonlarga moʻljallangan bino, xonaqoh, tahoratxona, avtoturargoh, ziyoratchilar uchun maxsus alohida xonalar zamonaviy uslubda barpo etilgan va namozxonlarga topshirilgan. Mazkur masjidga Boʻka qishloq fuqarolar yigʻini, Turkiston mahalla fuqarolar yigʻini, Nazir ota mahalla fuqarolar yigʻini, Saylgoh mahalla fuqarolar yigʻini, Bilol mahalla fuqarolar yigʻini, Ustozlar mahalla fuqarolar yigʻini, Bodomzor mahalla fuqarolar yigʻini, Islohot mahalla fuqarolar yigʻini, Oq tepa mahalla fuqarolar yigʻini, Nurli mahalla fuqarolar yigʻinida yashovchilar tashrif buyurishadi. Ushbu jome masjidning bosh imom-xatibi Umarali domla Movlonov hisoblanadi. Tarixi. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1998-yil 14-oktabr kuni oʻtkazlib, uning ustavi Toshkent viloyat adliya boshqarmasida roʻyxatga olingan. Oqsoq ota jome masjidi qachon va kim tomonidan asos solinganligi haqida deyarli maʼlumotlar yetarli emas. Mustaqillik yillarining dastlabki paytlarida mahalliy aholining faollari, nuroniylar, homiylar tashabbusi bilan jome masjid binosi qayta remont qilindi va namozxonlarga havola qilindi.